Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 492

a) A szakmai elméleti vizsga értékelése — Az írásbeli vizsga eredményét a szakképesítésért felelõs minisztérium által kiadott értékelési útmutató alapján, egyetlen érdemjeggyel kell megállapítani. — A szóbeli vizsgán a vizsgázó feleletét tantárgyanként kell értékelni. A szóbeli vizsga eredményére, a feleletekre adott osztályzatok alapján, a vizsgabizottság munkáját segítõ pedagógus tesz javaslatot a vizsgabizottságnak. Az eredményrõl a vizsgabizottság dönt. A szakmai elméleti vizsga eredményét a szóbeli és az írásbeli vizsgaeredmények alapján kell meghatározni átlagolással úgy, hogy az írásbeli vizsga eredménye felé kell a kerekítést elvégezni. Eredménytelennek kell az elméleti vizsgát tekinteni, ha az írásbeli vagy szóbeli vizsgatárgyak bármelyikébõl a vizsgázó elégtelen osztályzatot kapott.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes